Zervynos

Zervynos on küla Leedus Varėna rajooni territooriumil Marcinkonysi vallas. Küla asub Ūla jõe ääres ja jääb Dzūkija rahvuspargi aladele. 

Zervynoses asub Vilniuse–Marcinkonysi raudtee Zervynose raudteepeatus. Küla lähistel asub kaks järve: 36 hektari suurune Išrūginis ja 136 hektari suurune Mekšrinis. Küla on riikliku kaitse all olev arhitektuurimälestis, eraldi kaitse all on veel kaheksa sealset talu ja 32 üksikhoonet. 

Seal asub ka looduskaitsealune Zervynose tamm ja kaks õõnsat mändi, mida varem kasutati looduslike tarudena.Zemlickas, Gediminas (2008-05-22). "Asmenybės švytėjimas (2)". Mokslo Lietuva . 10 (388). Mančiagirė ja Zervynose vahel asuvad Mančiagirė paljandid.

Külas on elanud Leedu kirjanik Juozas Aputis.

 Ajalugu  

Küla asustati juba paleoliitikumis. Sealne muinasasula oli asustatud pronksiajani.  Zervynos. Tarybų Lietuvos enciklopedija, Kd. 4 (Simno-Žvorūnė). — Vilnius: Vyriausioji enciklopedijų redakcija, 1988. 619 lk. 

Kirjalikes allikates on küla esmamainitud aastal 1742. XVIII sajandil kuulus Ūla paremkaldale jääv külaosa Varėna isandatele ja sealsed elanikud maksid teorenti. Jõe vasakkaldale jääv osa allus Kaniava mõisa metsamajandile. Sealsed elanikud tegelesid toona põhiliselt mesindusega, kasutades tarudena puuõõsi.

Esimese maailmasõja järel asus Zervynos Poolas. Aastal 1921 oli seal 235 elanikku, neist viis olid juudid, ülejäänud leedulased. 

Aastal 1965 filmiti seal Vytautas Žalakevičiuse linateos "Mitte keegi ei tahtnud surra".https://www.delfi.lt/verslas/mano-eurai/lietuvos-vasaros-gidas-druskininkuose-galima-lepinti-ir-kuna-ir-siela.d?id=59288709 Aastal 1981 toimusid seal filmi "Fakt" võtted. 

 Viited 

 Välislingid 

Küla portaalis vietoves.Lt

Kategooria:Varėna rajoon
Kategooria:Leedu külad